Predstavitev Čezmejnega sejma zaposlitveno-kariernih priložnosti

**Namen sejma:**

- promocija storitev Zavoda RS za zaposlovanje in EURES, ki jih razvija za različne ciljne skupine;

- neposredno povezovanje delodajalcev, iskalcev zaposlitve in šolajoče mladine.

Dogodek je namenjen brezposelnim osebam in iskalcem zaposlitve, ki so še zaposleni, pa želijo spremeniti zaposlitev, kot tudi šolajoči mladini in delodajalcem, da se predstavijo v lokalnem okolju in tudi širše, prav tako tudi upokojencem.

O dogodku smo obvestili izobraževalne institucije, ki so organizirano pristopile k informiranju dijakov in študentov o možnostih zaposlovanja, opravljanja obvezne prakse, štipendiranja in študentskega dela. Večina bo šolajočim omogočila udeležbo na samem sejmu.

**Kdaj:** sreda, 5. marec 2025, od 11. do 17. ure

**Kje:** Koper, Arena Bonifika, Cesta Zore Perello - Godina 3

**Sodelujoči:** delodajalci iz Slovenije, predstavniki mreže EURES Italije in Hrvaške, predstavniki delodajalcev, izobraževalne institucije, zaposlitvene agencije, partnerji lokalnega okolja.

**Število razstavljavcev:** 125

**Program sejma:**

11.00 pričetek in otvoritev sejma

11.30 pozdravni nagovori

12.00 novinarska konferenca

17.00 zaključek sejma

**SPREMLJEVALNI PROGRAM:**

V dvorani A bodo potekala predavanja in predstavitve s številnimi koristnimi nasveti, primeri iz prakse, aktualnih izzivih, predstavitve nekaterih poklicev oziroma poklicnih področij…

11.15–12.15 Uporabnost spletne strani Zavoda in portala PoiščiDelo.si

12.30–13.00 Kaj moram vedeti pri zaposlitvi v Evropi in kaj ob prihodu nazaj v Slovenijo

13.15–14.15 Predstavitev poklicev v policiji

14.30–15.30 Spoznajte poklice v socialnem varstvu in zdravstvu

15.45-16.45 Spoznajte poklice v vzgoji in izobraževanju

Dvorana B bo ves čas sejma namenjena mladim. Vsebine bodo tu predstavljene na bolj interaktiven način - preko zabavnih izzivov in pristopov, ki spodbujajo ustvarjalnost, sodelovanje in praktično učenje.

11.00–12.00 Pogovor o praksah v nevladnih organizacijah

13.00–13.30 Socialno in Impact podjetništvo, programi za mlade

12.00–13.00 Karierno svetovanje za mlade

14.00–14.30 Predstavitev programa Evropske mladinske kartice


15.00–16.00 Karierno svetovanje za mlade

Ves dan Delavec zaščiti se! Interaktivna delavnica

Ves dan Pomoč pri mreženju z delodajalci in pri oblikovanju profila na omrežju LinkedIn

**Zavod RS za zaposlovanje, Območna služba KOPER**

**FEBRUAR 2025**





----------------------------------------------------------------------------------------------------------------------------------------------------

# Delovno aktivno prebivalstvo

**V decembru 2024 je bilo** **na območju Območne službe Koper** (Upravne enote: Ilirska Bistrica, Izola, Koper, Piran, Postojna, Sežana) **59.920 delovno aktivnih prebivalcev** (po lokaciji delovnega mesta), kar je za 36 oseb oz. 0,1 % več kot decembra 2023 (v Sloveniji za 0,3 % manj). (Vir: SURS)



Stopnja registrirane brezposelnosti **je decembra 2024 znašala 4,6 %** (v Sloveniji 4,8 %). V primerjavi z decembrom 2023 je stopnja registrirane brezposelnosti na tem območju ostala enaka (v Sloveniji znižala za 0,1 odstotne točke).

# Registrirana brezposelnost



**Konec februarja 2025 je bilo registriranih 3.500 brezposelnih oseb**, kar je za 79 oseb oz. 2,2 % manj kot februarja 2024 (v Sloveniji za 2,9 % manj). V primerjavi s predhodnim mesecem se je registrirana brezposelnost znižala za 103 osebe oz. 2,9 % (v Sloveniji znižala za 3,7 %).

Ob koncu februarja 2025 je bil **povprečni čas brezposelnosti oseb** **16,8 meseca** (v Sloveniji 21,7 meseca).

Zaposlitvene možnosti

V obdobju od januarja do februarja 2025 so delodajalci Območni službi Koper sporočili 1.883 prostih delovnih mest, kar je za 4,9 % manj kot v enakem obdobju predhodnega leta (v Sloveniji za 6,7 % manj).



Med temi je bilo največ povpraševanja po naslednjih poklicih: čistilci, strežniki in gospodinjski pomočniki ipd. v uradih, hotelih in drugih ustanovah (183), delavci za preprosta dela pri visokih gradnjah (110), vozniki težkih tovornjakov in vlačilcev (98), natakarji (80), kuhinjski pomočniki (63), kuharji (56), strokovnjaki za zdravstveno nego (54), delavci za preprosta dela v predelovalnih dejavnostih, d. n. (49), vozniki osebnih vozil, taksijev in lahkih dostavnih vozil (44), poklici za zdravstveno in socialno oskrbo na domu (42), strokovnjaki za oblikovanje, izvajanje in nadzor politik, programov in ukrepov (37), prodajalci (34), poklici za varovanje oseb in premoženja, d. n. (32), upravljavci žerjavov, dvigal ipd. (31), skladiščniki in uradniki za nabavo in prodajo (30).

Prijave in odjave iz evidence brezposelnih

**V obdobju od januarja do februarja 2025** se je v evidenco brezposelnih na **novo prijavilo 971 oseb**, kar je za 33 oseb oz. 3,3 % manj kot v enakem obdobju lani (v Sloveniji za 5,8 % manj). Med njimi je bilo:

* 75 iskalcev prve zaposlitve (17 oseb oz. 29,3 % več kot v enakem obdobju predhodnega leta),
* 4 osebe, ki so delo izgubile zaradi stečaja oz. likvidacije podjetja (1 oseba oz. 33,3 % več kot v enakem obdobju predhodnega leta),
* 180 oseb, ki so bile opredeljene kot presežni delavci (25 oseb oz. 16,1 % več kot v enakem obdobju predhodnega leta),
* 496 oseb, ki jim je izteklo delovno razmerje za določen čas (81 oseb oz. 14,0 % manj kot v enakem obdobju predhodnega leta).

V istem obdobju je bilo iz evidence brezposelnih odjavljenih 883 oseb, kar je za 34 oseb oz. 4,0 % več kot v enakem obdobju lani (v Sloveniji 5,5 % manj), med njimi 555 zaradi zaposlitve, kar je za 40 oseb oz. 6,7 % manj kot v enakem obdobju predhodnega leta (v Sloveniji 3,6 % manj).

Vključevanje v ukrepe Aktivne politike zaposlovanja

**V obdobju od januarja do februarja 2025** je bilo **v ukrepe Aktivne politike zaposlovanja vključenih 185 oseb,** med njimi:

* 53 v ukrep Usposabljanje in izobraževanje, od tega 20 v Neformalno izobraževanje in usposabljanje (NIU+), 10 v Lokalne programe neformalnega izobraževanja in usposabljanja, 6 v Usposabljanje na delovnem mestu (UDM+), 6 v Projektno učenje mlajših odraslih (PUM-O+);
* 31 v ukrep Spodbude za zaposlovanje, vse v Zaposli.me+;
* 101 v ukrep Kreiranje delovnih mest, vse v Javna dela.

Zavarovanje za primer brezposelnosti

**V januarju 2025 je 1.236 (34,3 %) brezposelnih oseb** prejelo denarno nadomestilo (v Sloveniji 32,5 %). Povprečna višina bruto izplačanega denarnega nadomestila je znašala 839,24 € (v Sloveniji 875,23 €).

Primerjava OS Koper in Slovenije



Aktualni programi aktivne politike zaposlovanja

PROGRAM **NEFORMALNO IZOBRAŽEVANJE IN USPOSABLJANJE**

**Namen programa:** Pridobivanje novih znanj, veščin in spretnosti za dela in naloge, po katerih povprašujejo delodajalci.

Program obsega **tečaje, delavnice in druga izobraževanja**. Gre za pridobivanje poklicnih znanj in veščin za boljše zaposlitvene možnosti.

**Ciljna skupina:**

* **prijavljeni brezposelni** v evidenci brezposelnih oseb (ne glede na starost in trajanje brezposelnosti) ali
* **prijavljeni iskalec zaposlitve** v evidenci iskalcev zaposlitve (ko je zaposlitev ogrožena).

PROGRAM **PREVERJANJE IN POTRJEVANJE NPK (nacionalnih poklicnih kvalifikacij)**

**Namen programa:** Preverjanje in potrditev **usposobljenosti za opravljanje poklicev ali poklicnih nalog**, ki so med najbolj iskanimi pri delodajalcih.

Z vključitvijo osebe pridobijo javno veljavno potrdilo za nacionalno poklicno kvalifikacijo (NPK). S tem dokazujejo usposobljenost za opravljanje poklica ali poklicnih nalog.

**Ciljna skupina:**

* **prijavljeni brezposelni** v evidenci brezposelnih oseb (ne glede na starost in trajanje brezposelnosti) ali
* **prijavljeni iskalec zaposlitve** v evidenci iskalcev zaposlitve ko je zaposlitev ogrožena).

PROGRAM **FORMALNO IZOBRAŽEVANJE**

**Namen programa**: omogočiti brezposelnim osebam pridobitev osnovnošolske izobrazbe, dokončanjei osnovne šole, srednje šole ali gimnazije.

V okviru javnoveljavnega izobraževanja za odrasle omogoča program pridobitev **osnovnošolske izobrazbe**, dokončanje zaključnih letnikov **nižjega poklicnega**ali **srednjega poklicnega, strokovnega ali splošnega izobraževanja** (gimnazije), priprave in opravljanje**zaključnega izpita, poklicne ali splošne mature** ter nižje poklicno, srednje poklicno ali srednje strokovno **izobraževanje za deficitarni poklic.**

**Ciljna skupina:**

* **prijavljeni brezposelni** v evidenci brezposelnih oseb (ne glede na starost in trajanje brezposelnosti).

PROGRAM **JAVNA DELA**

**Namen programa:** spodbujanje socialne in delovne vključenosti ranljivih skupin brezposelnih, izboljšanje njihovih veščin in zaposlitvenih možnosti.

Program omogoča **sofinanciranje stroškov zaposlitve**, vključene v programe javnih del **na področjih socialnega varstva, vzgoje in izobraževanja, kulture, okolja in prostora, kmetijstva** in na drugih **sorodnih področjih**.

V javna dela so kandidati lahko vključeni največ 1 leto. Ponovno se udeleženci lahko vključijo pri istem izvajalcu še za največ 1 leto, če je oseba: invalid, Rom, starejši od 58 let, starejši od 50 let s I. ali II. ravnjo strokovne izobrazbe ali z več hkratnimi omejitvami za vključitev na trg dela.

**Ciljna skupina:**

* **Dolgotrajno brezposelni**, prijavljeni v evidenci brezposelnih oseb. Prednost imajo prijavljeni v evidenci brezposelnih neprekinjeno več kot 2 leti, če v tem času niso bili vključeni v noben drug program.

Program **ZAPOSLI.ME 2024**

**Namen programa**: omogoča subvencionirano zaposlitev brezposelnih oseb.

Program obsega vključevanje brezposelnih oseb, ki sodijo v ciljno skupino programa. Zaposlitev mora trajati najmanj 12 mesecev, poln delovni čas (oz. krajši delovni čas za osebe z izdano odločbo pristojnega organa). Mesečna subvencija za vsako vključeno osebo znaša od 450 do 720 EUR (za 12 mesecev zaposlitve).

**Ciljne skupine:**

* **prijavljeni brezposelni,**kiizpolnjujejo **vsaj enega** od naslednjih kriterijev:
* so najmanj **12 mesecev prijavljeni**v evidenci brezposelnih oseb ali
* so stari **50 let ali več**ali
* imajo končano **največ srednješolsko izobrazbo** (ISCED 3 ali manj) ali
* so osebe z visokim tveganjem za nastanek dolgotrajne brezposelnosti (prejemnik denarne socialne pomoči, invalid, pripadnik romske skupnosti).

**Prednost pri vključevanju**imajo navedene osebe iz ciljne skupine, za katere velja, da:

* v zadnjih 2 letih še niso bile vključene v noben program aktivne politike zaposlovanja,
* so dlje časa prijavljene v evidenci brezposelnih oseb ali
* se soočajo s socialnimi in zdravstvenimi ovirami.

Program **USPOSABLJAM.SE 2024-2025**

**Namen programa**: izvedba usposabljanja na delovnem mestu za brezposelne osebe, ki so prijavljene v evidenci brezposelnih oseb na Zavodu za zaposlovanje.

Program usposabljanja je namenjen pridobitvi in krepitvi sposobnosti, znanj, veščin in spretnosti brezposelnih oseb.

**Ciljne skupine:**

V program **UDM+**se lahko vključijo osebe **prijavljene v evidenci brezposelnih oseb na Zavodu** in so:

* **dolgotrajno brezposelne** (prijavljene v evidenci brezposelnih oseb najmanj 12 mesecev) ali
* **starejše od 50 let** ali
* **nižje izobražene** (srednješolska izobrazba ali manj) ali
* brezposelne z visokim tveganjem za nastanek dolgotrajne brezposelnosti (prejemniki denarne socialne pomoči pri Centru za socialno delo, invalidi ali Romi).

V program **Usposabljamo lokalno** se lahko vključujejo **brezposelne osebe,**ki so:

* **prijavljene**v evidenci brezposelnih oseb **najmanj 3 mesece**.

Zavod pri vključevanju oseb, ob upoštevanju poklica, izobrazbe, delovnih izkušenj in osebnih kompetenc kandidatov, daje prednost:

* osebam, ki v zadnjih 2 letih še niso bile vključene v noben program aktivne politike zaposlovanja,
* osebam z večjimi možnostmi za nadaljevanje zaposlitve po zaključku programa,
* osebam s socialnimi in zdravstvenimi ovirami,
* osebam, ki so dlje časa prijavljene v evidenci brezposelnih oseb,
* osebam z večjimi možnostmi za uspešen zaključek programa.

Program **DELOVNI PREIZKUS**

**Namen programa**: izvedba delovnega preizkusa na konkretnem delovnem mestu pri delodajalcu, za brezposelne osebe, ki so prijavljene v evidenci brezposelnih oseb na Zavodu.

Namen programa delovnega preizkusa je brezposelnim osebam omogočiti, da preizkusijo svoja znanja, veščine, kompetence in/ali spretnosti na konkretnem delovnem mestu. Delodajalci lahko z delovnim preizkusom bodočega sodelavca oziroma sodelavko pred sklenitvijo delovnega razmerja preizkusijo in spoznajo.

**Ciljne skupine**: v delovni preizkus se lahko vključijo osebe, ki so **prijavljene v evidenci brezposelnih oseb** na Zavodu.

Zavod bo pri vključevanju oseb, ob upoštevanju poklica, izobrazbe, delovnih izkušenj in osebnih kompetenc kandidatov, dajal prednost: ­

* osebam, ki v zadnjih 2 letih še niso bile vključene v noben program aktivne politike zaposlovanja, ­
* osebam z večjimi možnostmi za zaposlitev po zaključku programa, ­
* osebam s socialnimi in zdravstvenimi ovirami, ­
* osebam, ki so dlje časa prijavljene v evidenci brezposelnih oseb, ­
* osebam z večjimi možnostmi za uspešen zaključek programa.

Program **UČNE DELAVNICE PLUS**

**Namen programa:** spodbujanje **praktičnega usposabljanja** brezposelnih oseb iz ciljne skupine **v konkretnem delovnem okolju socialnega podjetništva**.

Program Učne delavnice+ je namenjen pridobivanju splošnih kompetenc in krepitvi delovno specifičnih znanj, veščin in spretnosti brezposelnih oseb iz ciljne skupine in katerih obstoječa znanja oz. delovne izkušnje jim ne omogočajo neposredne zaposlitve. Učne delavnice+ prispevajo k integraciji in opolnomočenju ranljivih družbenih skupin za udejanjanje načela enakih možnosti in preprečevanja zdrsa v socialno izključenost.

**Ciljne skupine**:

V projekte v okviru programa Učne delavnice+ bo Zavod **v socialna in invalidska podjetja** vključil osebe, ki so prijavljene v evidenci brezposelnih oseb, ki potrebujejo poglobljeno obravnavo in izpolnjujejo vsaj še enega od naslednjih kriterijev:

1. so dolgotrajno brezposelne osebe, tj. **vsaj 24 mesecev prijavljene** v evidenci brezposelnih oseb ali

1. so v evidenci brezposelnih oseb **prijavljene vsaj 6 mesecev ali so od prijave v evidenco brezposelnih že bile vključene v individualno poglobljeno karierno svetovanje ali v timsko obravnavo pri Zavodu in so hkrati**:

* mladi v starosti od 15-29 let ali
* starejši od 55 let ali
* imajo nedokončano ali končano največ osnovnošolsko izobrazbo (KLASIUS SRV koda: 11001 ali 12001) ali
* imajo status invalida in niso vključene v programe zaposlitvene rehabilitacije ali − so v programu ali v dveh letih po zaključku programa zdravljenja odvisnosti od alkohola ali drog ali drugih nekemičnih odvisnosti ali
* so pripadniki romske skupnosti ali
* so osebe po prestani kazni zapora.